ગીરગઢડા પોલીસ સ્ટેશનમાં ફરજ બજાવતા પોલીસ કોન્સ્ટેબલની અચાનક રાજકીય ઇશારે બદલી થતાં ગીરગઢડા સહિત આજુબાજુના ગ્રામ્ય વિસ્તારના આગેવાનો તેમજ યુવાનોએ ગીરગઢડા પીએસઆઇને આવેદન આપી બદલીનો વિરોધ કર્યો હતો તેમ છતાં પણ કોઇ કાર્યવાહી ન થતાં ગીરસોમનાથ કલેક્ટરને સંબોધી ગીરગઢડા મામલતદારને લેખિતમાં આવેદનપત્ર પાઠવવામાં આવ્યું હતું અને ગીરગઢડા પોલીસ સ્ટેશનમાં અને ગ્રામ્ય વિસ્તારોમાં જનહિત માટે લેટેસ્ટ અને સારી કામગીરી બજાવતા હેડકોન્સ્ટેબલ મનુભાઇ કરશનભાઇ વાજાની રાજકીય ઇશારે બદલી કરાવી ગંદી અને મેલી રાજનીતિ કરાયેલ હોય આ બદલી તાત્કાલિક રદ કરવા માગણી કરવામાં આવેલ અને આ બદલી ત્રણ દિવસેમાં રદ કરવામાં નહી આવે તો ઉગ્ર આંદોલન કરવામાં આવશે.